Խոհանոց Փարիզում

**«Խոհանոց Փարիզում»** (ռուս.**՝ «**Кухня в Париже»), «ՍՏՍ» և «Yellow, Black and White» հեռուստաընկերությունների ռուսական լիամետրաժ կատակերգական կինոնկար։ Համարվում է «Խոհանոց» հեռուստասերիալի երրորդ եթերաշրջանի շարունակությունը։ Պրեմիերան կայացել է 2014 թվականի մայիսի 1-ին Ռուսաստանի բոլոր կինոթատրոններում։ Հեռուստատեսային պրեմիերան կայացել է 2014 թվականի հոկտեմբերի 12-ին «ՍՏՍ» հեռուստաալիքով։

## Սյուժե
Երրորդ սեզոնի իրադարձություններից հետո «Կլոդ Մոնե» ռեստորանը շարունակեց և ամրապնդեց իր համբավը Մոսկվայում՝ մնալով ծաղկուն հաստատություն՝ հմուտ սեփականատերով, ջանասեր տնօրենով և հիանալի խոհանոցով։ Սակայն թիմի բոլոր հույսերն ու ջանքերը կտրվում են այն պատճառով, որ ռեստորանը չկարողացավ պատրաստել և կազմակերպել միջազգային միջոցառում՝ հանդիպում Ռուսաստանի և Ֆրանսիայի նախագահների միջև:

Աշխատողները և ռեստորանի տերը ստիպված են նոր աշխատավայր փնտրել և, թողնելով նախկին «Կլոդ Մոնեն», շտապում են «սիրո քաղաք»՝ Ֆրանսիայի մայրաքաղաք Փարիզ։ Նոր աշխատանք, նոր համ և նոր մրցակիցներ: Վիկտոր Բարինովը հանդիպում է իր հորը՝ Փարիզի լավագույն ռեստորանի խոհարարին։ Մաքսիմ Լավրովը պետք է մրցի Վիկտորյայի ֆրանսիացի երկրպագուի հետ, որն ի վերջո կփորձի ամուսնության առաջարկ անել նրան։ Ֆիլմն ավարտվում է Մաքսիմի և Վիկտորյայի հարսանիքով, ինչպես նաև ռեստորանի անձնակազմի վերադարձով Ռուսաստան։

## Ստեղծման պատմություն
2013 թվականի գարնանը «Խոհանոց» հեռուստասերիալի ստեղծողները հանդիպեցին Փարիզում՝ նշելու նախագծի 2-րդ սեզոնի թողարկումը։ Սեն գետի ափերով քայլելիս միտք առաջացավ նկարահանել «Խոհանոցը» ֆիլմը Ֆրանսիայի մայրաքաղաքում։

2013 թվականի սեպտեմբերի 6-ին տեղի են ունեցել նկարահանումները որոնք եղել են հիմնականում Ֆրանսիայում և սկսվել են Փարիզում, իսկ 2014 թվականի փետրվարի 18-ին ավարտվել Ռուսաստանում։ Ընդհանուր առմամբ, նկարահանման գործընթացը տևել է 53 օր, նկարահանվել է 107 րոպե ժամանակ։ 2014 թվականի ապրիլի 24-ին Մոսկվայում և Սանկտ Պետերբուրգում, համապատասխանաբար, «Օկտյաբր» և «Խուդոժեստվեննի» կինոթատրոններում տեղի ունեցավ ֆիլմի նախապրեմիերային ցուցադրություն, որին մասնակցում էին ֆիլմի գլխավոր դերակատարներ Ելենա Պոդկամինսկայան, Մարկ Բոգատիրյովը և Վենսան Պերեսը, ինչպես նաև ֆիլմի ռեժիսոր Դմիտրի Դյաչենկոն։

«Խոհանոց Փարիզում**»** ֆիլմի հաջողությունից հետո սկսվեց աշխատանք նոր գեղարվեստական ​​ֆիլմի վրա, որի նկարահանումներն ի սկզբանե նախատեսված էին Չինաստանում (աշխատանքային անվանումը՝ «Խոհանոց Շանհայում»)։ Սակայն, ի վերջո, որոշվել է ֆիլմը նկարահանել Սոչիում, Մոսկվայում և Աբխազիայում և այլ անունով՝ «Խոհանոց։ Վերջին մենամարտը»։ 2017 թվականի ապրիլի 20-ին կինոթատրոններում կայացել է երկրորդ լիամետրաժ ֆիլմի պրեմիերան։

## Դերերում

## Մրցանակ
* Ֆիլմն արժանացել է «Ժորժ-2015» Ժողովրդական մրցանակի՝ «Լավագույն ռուսական կատակերգություն» անվանակարգում։

## Քննադատություն
Ֆիլմը կինոքննադատների կողմից ստացել է բարձր գնահատականներ։
* Եվգենի Ուխով, Film.ru-ի մեկնաբան.

## Փաստեր
* Ֆիլմի սկզբում ծաղրված են «Ռատատույ» մուլտֆիլմի որոշ դրվագներ, որի ռուսերեն կրկնօրինակմանը մասնակցել է դերասան Դմիտրի Նազարովը։ Նաև ֆիլմի սկզբում Շեֆն իր աշխատասենյակում ունի մուլտֆիլմի DVD սկավառակ։
* Անատոլի Գորբունովը, որը կատարում է Ռուսաստանի նախագահի դերը, «Մեգաֆոն» ԲԲԸ-ի կովկասյան՝ Սոչիի մասնաճյուղի տնօրենն է։

## Ծանոթագրություններ

## Արտաքին հղումներ
* Страница фильма на сайте продюсерской компании «YBW Group»